OR จับมือ “ธ.ก.ส.” จัด “พื้นที่ปันสุข”
OR จับมือ "ธ.ก.ส." จัด "พื้นที่ปันสุข"
23 เม.ย. 2563

บุญมา พนธนกรกุล รองกรรมการผู้จัดการใหญ่ธุรกิจค้าปลีกน้ำมัน บริษัท ปตท. น้ำมันและการค้าปลีก จำกัด (มหาชน) หรือ OR และ สมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) ร่วมประชาสัมพันธ์โครงการรวมพลังสร้างรอยยิ้มเกษตรกรไทย ช่วยเหลือเกษตรกรในประเทศ เปิด “พื้นที่ปันสุข” ในสถานีบริการน้ำมัน พีทีที สเตชั่น เพื่อให้เกษตรกรไทยนำผลิตผลทางการเกษตรมาจำหน่าย โดยจำหน่ายมะม่วงพันธุ์น้ำดอกไม้ราคาพิเศษ กล่องละ 150 บาท (บรรจุกล่องละ 5 กก.) ภายในสถานีบริการน้ำมัน พีทีที สเตชั่น 10 แห่ง ในกทม. และ จ.นนทบุรี ตั้งแต่วันที่ 22 เม.ย.-6 พ.ค. 2563 เวลา 08.00-15.00 น. รายละเอียดเพิ่มเติมโทร 1365 Contact Center หรือ www.pttor.com